b'\n_START_ARTICLE_\nLavo\xc4\x8dkin La-5\n_START_SECTION_\nZa\xc4\x8detek proizvodnje\n_START_PARAGRAPH_\nLetalo je nastalo iz lovca LaGG-3, ki so mu vstavili nov, mo\xc4\x8dnej\xc5\xa1i radialen motor. Prvi\xc4\x8d je poletelo pod imenom LaGG-5, kasneje pa so s prestukturiranjem tovarne, letalo preimenovali v La-5. Tudi La-5 je bil izdelan prete\xc5\xbeno iz lesa, bilo pa je lahko, izredno okretno in izjemno hitro (predvsem v spodnjih zra\xc4\x8dnih plasteh). V letu 1943 je postalo eno glavnih letal na vzhodni fronti in  eden prvih sovjetskih lovcev, ki je bil primerljiv z nem\xc5\xa1kimi. Kasneje so s posodobitvami obstoje\xc4\x8dega letala izdelali popolnoma novo lovsko letalo, Lavo\xc4\x8dkin La-7.\n_START_SECTION_\nUspehi letala\n_START_PARAGRAPH_\nLetalo je postalo eno vodilnih sovjetskih lovcev, ki so po letu 1943 pomagali vzpostaviti ravnote\xc5\xbeje v zraku. Letalo je, kljub nekoliko slab\xc5\xa1i oboro\xc5\xbeenosti, predstavljalo pomemben preskok v oblikovanju sovjetskih lovcev. Po mnenju mnogih pilotov je bil La-5 najbolj\xc5\xa1e letalo v zraku v trenutku, ko je poseglo v boje._NEWLINE_Do konca vojne so izdelali nekaj manj kot 10.000 izvedenk tega modela, v mnogih dr\xc5\xbeavah vzhodnega bloka pa so ga izdelovali \xc5\xa1e po vojni.'